Ný skýrsla um íslenska tölvuleikjaiðnaðinn Samtök leikjaframleiðenda , IGI , í samstarfi við Samtök iðnaðarins og Íslandsstofu hafa gefið út nýja skýrslu um stöðu tölvuleikjaiðnaðar á Íslandi . Skýrslan var unnin af Northstack en í henni er að finna yfirgripsmikið yfirlit yfir tölvuleikjaiðnaðinn á Íslandi , umfang hans og þróun undanfarin 10 ár . kemur meðal annars fram að hér á landi starfa 17 tölvuleikjafyrirtæki með 345 starfsmenn . Á árunum 2009 - 2016 tvöfaldaðist velta í greininni úr nærri 7,5 milljörðum króna í 14,5 milljarða króna á ári . Tekjur íslenska leikjaiðnaðarins eru uppsafnað 100 milljarðar króna síðustu tíu ár og koma þær að mestu erlendis frá en gjaldeyristekjur greinarinnar eru um 95% af veltu fyrirtækja í greininni . Frá 2009 hafa íslensk leikjafyrirtæki gefið út 83 leiki eða 1,5 leik að meðaltali í hverjum mánuði . Sumir af fremstu fjárfestum heims á þessu sviði hafa fjárfest í íslenskum leikjafyrirtækjum , þ.m.t. Sequoia , Tencent og Index Ventures .